Verbeel jou jy spaar om jou seun se studiefooie te betaal.
Verbeel jou selfoon wys die balans het oornag skielik met R30 000 gekrimp, die bedrag wat nog uitstaande is.
Verbeel jou jy doen angstig navraag, en ontdek dat dit MTN was wat die bedrag van jou rekening afgetrek het.
Jy vind dan by MTN uit dat dit geld is wat bestee is op internasionale oproepe en rinkink op internet, binne die bestek van sowat een week.
Dan onthou jy vaagweg dat daar êrens in 'n kas 'n ou selfoon was wat met die laaste inbraak moes weggeraak het.
Jy bel MTN, pleit om genade of hulp, maar loop vas in in luitone of beloftes om terug te bel.
En stadig maar seker begin jy besef dat daardie geld waarskynlik onherroeplik weg is, dat jy êrens anders sulke geld sal moet vind.